บาทเปิด 31.81 บาทต่อดอลลาร์ ทรงตัว
เงินบาทเปิดตลาด 31.81 บาทต่อดอลลาร์ ทรงตัว ตลาดไร้ปัจจัยใหม่หนุนทิศทาง จับตาการค้าสหรัฐฯกับจีน-เม็ดเงินไหลเข้า
28 พ.ค. 2562

เงินบาทเปิดตลาด 31.81 บาทต่อดอลลาร์ ทรงตัว ตลาดไร้ปัจจัยใหม่หนุนทิศทาง จับตาการค้าสหรัฐฯกับจีน-เม็ดเงินไหลเข้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.81 บาท/ดอลลาร์ ทรงตัวในระดับเดียวกับปิดตลาดเย็นวานนี้ เนื่องจากตลาดยังขาดปัจจัยใหม่ๆ มาชี้นำ
"บาททรงตัวเท่าปิดตลาดเย็นวานนี้ ขณะตลาดโลกเคลื่อนไหวในกรอบแคบๆ เนื่องจากตลาดยังขาดปัจจัยชี้นำ" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.75 - 31.85 บาท/ดอลลาร์
ปัจจัยที่ตลาดจับตาดูวันนี้เป็นเรื่องความขัดแย้งทางการค้าระหว่างสหรัฐฯกับจีน และกระแสเงินทุนต่างประเทศไหลเข้ามาลงทุนในตลาดหุ้น